**UPOZNAJMO SRBIJU ☺**

**POLOŽAJ SRBIJE**

Republika Srbija nalazi se u Evropi, u njenom jugoistočnom delu, na Balkanskom poluostrvu. Srbija je pomorskim putevima povezana sa celim svetom. Srbija ima **veoma povoljan** geografski položaj.

**OSNOVNE ODREDNICE SRBIJE**

**Teritorija države** je ograničeni prostor koji pripada nekoj državi. Bez teritorije nema ni države.

Teritoriju Srbije čine **tri celine**:

* Vojvodina
* centralna Srbija
* Kosovo i Metohija.

Svaka država mora imati odeđene granice. **Granica** je linija koja odvaja teritoriju jedne države od susednih država. Srbija se graniči sa osam zemalja. To su: Mađarska, Rumunija, Bugarska, Makedonija, Albanija, Crna Gora, Bosna i Hercegovina i Hrvatska.

**ZADATAK:** Pronađi ove zemlje na karti!

Svaka država ima svoj **glavni grad**. U njemu se nalaze ustanove koje su važne za upravljanje tom državom. Glavni grad Srbije je **Beograd**.

Beograd se nalazi na obalama reka Save i Dunava. Veoma povoljan geografski položaj Beograda privlačio je mnoge osvajače i bio je uzrok njegovoj burnoj prošlosti.

Beograd je danas veliki, moderan grad, sa oko **dva miliona** stanovnika. Kroz Beograd prolaze važni putevi koji povezuju srednju, istočnu, zapadnu i južnu Evropu.

**ZADATAK:** Pokaži na karti strane sveta: sever, istok, jug i zapad. Neka ti pomogne sledeći savet: Kad stojiš ispred karte, tvoja glava pokazuje sever, desna ruka istok, noge jug, a leva ruka pokazuje zapad! ☺



 **POSLUŠAJ PESMU O BEOGRADU:**

 Link: <https://youtu.be/poEhxb3BDiU>

**SIMBOLI DRŽAVE**

Simboli države su obeležja kojima se država predstavlja u svetu. To su **zastava, grb i himna**. Zastava je trobojka: crvena, plava i bela. Na zastavi je mali grb. Himna Republike Srbije je svečana pesma „Bože pravde“ (link: <https://youtu.be/42Mgofq5pbA>).

 zastava  grb  himna „Bože pravde“

**VELIKI GRADOVI U SRBIJI**

Najveći gradovi u Srbiji su: **Beograd, Novi Sad, Niš, Priština, Kragujevac, Leskovac, Subotica, Zrenjanin, Pančevo, Čačak, Valjevo, Kruševac, Vranje, Šabac, Užice.**

   

 Niš Kragujevac Užice Novi Sad

**VELIKE REKE U SRBIJI**

U Srbiji ima mnogo reka. Najveće reke su: **Dunav, Sava, Velika Morava, Južna Morava, Zapadna Morava, Tisa,** **Ibar, Drina**. Reke se na karti obeležavaju **plavom** bojom.

**VELIKE PLANINE U SRBIJI**

Najviša planina u Srbiji je **Prokletije**, visina 2 656 metara. Druge visoke planine su; **Kopaonik, Stara planina**, **Tara, Zlatibor, Šar-planina**. Planine se na karti obeležavaju **braon** bojom.

**NACIONALNI PARKOVI U SRBIJI**

U Srbiji ima pet nacionalnih parkova. To su: **Kopaonik, Đerdap, Tara, Fruška gora i Šar-planina.** To su predeli izuzetne lepote i nalaze se pod posebnom zaštitom države Srbije.

    

 Kopaonik Đerdap Tara Fruška gora Šar-planina

**GRAMATIKA – VLASTITE I ZAJEDNIČKE IMENICE**

**ZAJEDNIČKE imenice označavaju zajedničko ime za više predmeta sa zajedničkom osobinom** (zastava, grb, himna, grad, jezero, reka, planina, park). Zajedničke imenice imaju jedninu i množinu (zastava – zastave, grb – grbovi, planina – planine).

**VLASTITE imenice označavaju pojedinačna, vlastita imena ljudi, životinja, država, gradova, naselja, reka, planina, jezera, škola, ustanova, preduzeća** (Milan, Srbija, Beograd, Pariz, Sava, Kopaonik, Srpska dopunska škola, Kulturni centar Srbije). Vlastite imenice obično imaju samo jedninu.

**ZADATAK**: U sledećem tekstu podvuci zajedničke, a zaokruži vlastite imenice.

Tog jutra probudio sam se vrlo rano. Nestrpljivo sam očekivao putovanje. Išli smo na izlet u Novi Sad i Beograd. U planu nam je bio obilazak muzeja čika Jove Zmaja. Prvu pauzu napravili smo u Sremskim Karlovcima. Čuli smo priču o istoriji tog grada. Zatim smo nastavili vožnju do Beograda. Tamo smo posetili Kalemegdan i šetali kroz Knez Mihajlovu učicu. Učiteljica nas je poslužila bombonama. Bili smo radosni zbog svega što smo videli.

**PRAVOPIS – VELIKO SLOVO**

**PIŠEMO PRAVILNO: Vlastite imenice koje označavaju imena ljudi, životinja, gradova, reka, planina, jezera, nacionalnih parkova pišemo VELIKIM početnim slovom.**

1. Prepiši pravilno sledeće reči vodeći računa o velikom slovu:

KRAGUJEVAC, NOVI SAD, KOPAONIK, DUNAV, SAVA, VELIKA MORAVA, ĐERDAP, NIŠ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Dopuni rečenice:

Ja živim u \_\_\_\_\_\_\_\_\_\_\_\_\_\_\_\_ (ime grada). Kroz moj grad protiče reka \_\_\_\_\_\_\_\_\_\_\_\_\_\_\_\_\_\_\_ (ime reke). Mnogo bih voleo da posetim grad \_\_\_\_\_\_\_\_\_\_\_\_\_\_\_\_\_\_\_ (ime grada) u Srbiji. Moja velika želja je da se skijam na planini \_\_\_\_\_\_\_\_\_\_\_\_\_\_\_\_\_\_\_\_\_ (ime planine).

1. U svakoj rečenici podvuci pogrešno napisane reči:

Maja živi u novom Sadu.

Beograd je glavni grad srbije.

Jovan jovanović zmaj je poznati dečji pisac.

Ljudi vole da skijaju na planini kopaonik.

Prošlog leta smo bili na zlatiboru.

**DOMAĆI ZADATAK**

1. Posmatraj kartu Srbije, a zatim obeleži na nemoj karti:

а) gradove: Beograd, Novi Sad, Niš, Kragujevac;

b) reke: Dunav, Sava, Velika Morava;

c) planine: Kopaonik, Zlatibor, Šar-planina;

č) grad iz kojeg potiču tvoji roditelji.



1. **Iz kojih celina** se satoji teritorija Republike Srbije?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Napiši koji su **simboli** Srbije.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4.** Zaokruži slovo ispred tačnog odgovora. Himna Republike Srbije zove se:

 а) Hej Sloveni b) Marš na Drinu в) Bože pravde

**5**. Kako se zove **najviša planina** u Srbiji i kolika je njena **visina**?

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6**. Nabroj **tri velike reke** u Srbiji.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Koliko ima **nacionalnih parkova** u Srbiji?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Pogledaj kartu Srbije i **poveži** planine sa stranom sveta:

Šar-planina sever

 Fruška gora zapad

 Tara jug